Markmið rannsóknarinnar er að auka skilning á þætti leikskólans í því að þróa , kenna og hlúa að ákveðnum lífsgildum ( t.d. lýðræði , umhyggju , sköpun , frumkvæði ) . Gerðar verða starfendarannsóknir í tveimur leikskólum í Reykjavík þar sem starfsfólk vinnur að því að kortleggja hvaða gildi eru sett í forgrunn í leikskólastarfinu og hvernig þau eru sett fram . Í framhaldi af því verður farið í breytingarferli þar sem á markvissan hátt verður unnið með þau gildi sem starfsfólk vill leggja áherslu á . Verkefnið er samstarfsverkefni Rannsóknarstofu í menntunarfræðum ungra barna ( RannUng ) og Reykjavíkurborgar . Verkefnið er hluti af norrænni rannsókn þar sem leikskólakennarar og rannsakendur frá öllum Norðurlöndunum taka þátt . Rannsóknin fékk styrk frá Nord Forsk. Að hálfu RannUng tóku Jóhanna Einarsdóttir og Hrönn Pálmadóttir þátt í rannsókninni ásamt tveimur doktorsnemum í leikskólafræðum , þeim Johanna Ann-Louise og Ingibjörgu Ósk Sigurðardóttur .